M e s t s k á    č a s ť   B r a t i s l a v a  -  N o v é   M e s t o

	
		
Materiál na rokovanie							
Miestnej rady
dňa 26. 5. 2015

S p r á v a 
o príprave areálu Kuchajda na letnú sezónu 2015

Predkladá :							Materiál obsahuje :
Ing. Robert Molnár						1. Návrh uznesenia
riaditeľ EKO-podniku VPS				2. Dôvodovú správu
								3. Text materiálu

Spracovateľ :							Stanovisko právnej skupiny : 
Ing. Robert Molnár						- nie je potreba právneho	
riaditeľ EKO-podniku VPS				  posúdenia

Na rokovanie prizvať :
                 -

  

Máj 2015
Návrh uznesenia

Miestna rada

b e r i e    n a    v e d o m i e 

správu o príprave areálu Kuchajda na letnú sezónu 2015 

a/ bez pripomienok

b/ s pripomienkami

Dôvodová  správa

    	 Správa sa predkladá na základe uznesenia č. 2/19 MZ MČ BNM zo dňa 17. 2. 2015 a jej obsahom je harmonogram prác súvisiacich s prípravou prevádzky prírodného kúpaliska. Správcom a prevádzkovateľom prírodného areálu Kuchajda je EKO-podnik verejnoprospešných služieb.

S prípravou prírodného areálu Kuchajda na letnú sezónu  sme začali v apríli.
 Tá spočíva v prácach zameraných na údržbu, opravu, zabezpečenie personálneho obsadenia. 
EKO-podnik VPS ako správca areálu zabezpečí:	
1/ kosenie, vyhrabávanie a dosiatie tráv podľa potreby, 
2/ odstraňovanie naplavenín denne, 
3/ doplnenie  piesku na volejbalových ihriskách, v telocvičniach v prírode a v doskočiskách,
4/ montáž dverí na plážové prezliekárne, montáž spŕch, plážových ležadiel, pevného sedenia pred amfiteátrom,
5/ opravu a náter odpadových košov, lavičiek a hracích prvkov,
6/ inštaláciu veží pre plavčíkov, 
7/ výrobu a montáž  oznamovacích, informačných, zákazových tabúľ a Prevádzkového poriadku prírodného areálu Kuchajda,                                                                                                       
8/ dňom 1. 6.  prevádzkovanie všetkých verejných hygienických zariadení (ďalej VHZ)  /4 miesta, personálne zabezpečenie/,
9/ údržbu a náter VHZ podľa potreby,  
10/ sprevádzkovanie fontán  z vody jazera,
11/ posudok Regionálneho úradu verejného zdravotníctva na súhlas so začatím letnej    prevádzky prírodného kúpaliska Kuchajda v súlade s Nariadením vlády SR č.87/2008,
12/ palivové drevo na dve vatry, pochodne na vatry, postavenie vatry,
13/ zavlažovanie trávnika podľa potreby,
14/ uzatvorenie zmluvného vzťahu o vodnej záchrannej službe.

           Letná prevádzka v areáli Kuchajda  prebieha v mesiacoch jún, júl, august 
a EKO-podnik VPS pre jej plynulý chod zabezpečí:
1/  denné vyberanie odpadových košov podľa potreby aj niekoľkokrát za deň,
2/ denné ručné zbieranie odpadu, vysávanie cigaretových ohorkov, odstraňovanie naplavenín, prehrabávanie piesku na ihriskách, odstraňovanie labutích exkrementov,
3/ dennú prevádzku všetkých VHZ a plážových spŕch,
4/ dennú obhliadku areálu, opravy a údržbu zariadení a prevádzku  fontán,
5/ zavlažovanie trávnika podľa potreby,
6/ prípravné práce pre kultúrno-spoločenské podujatia /oficiálne otvorenie a ukončenie prevádzky/ a to:  
priebežné čistenie areálu počas podujatia, rozmiestnenie veľkoobjemových kontajnerov, doplnenie maximálneho počtu odpadových košov, predĺženie doby   prevádzkovania   VHZ  až do skončenia podujatí, v prípade potreby zabezpečí ďalších zamestnancov strediska DI, areálu Kuchajda a údržby.

Po skončení letnej prevádzky  v priebehu septembra a októbra stredisko DI, areálu Kuchajda a údržby zabezpečí:
1/ demontáž plážových ležadiel, spŕch a dverí plážových prezliekární, pevného sedenia pred amfiteátrom,
2/ zazimovanie fontán, rozvodov vody a troch VHZ,
3/ zníženie počtu odpadových košov,
4/ dennú prevádzku jedného VHZ.